LA UNION - Maisagsagana ti kaso a panaglabsing kontra iti mister a nakumpiskaran ti droga iti naisayangkat a buy bust operation ti nagtipon a puwersa ti Rosario PNP, La Union Provincial Police Offcie, La Union Provincial Anti Drug Group ken PDEA region 1 idiay ili ti Rosario, La Union.
Nabigbig ti suspek a ni Joefrey Latchica, 32, addaan ti asawa ken residente ti Brgy. Subusob iti nasao nga ili.
Naala manipud kenkuana ti 2 a plastic heat shield transparent sachet a mapapati nga shabu ken ti naaramat a marked money.
Iti agdama ket nakaibalod pay laeng iti Rosario PNP ti suspek idinto nga adda metten idiay crime laboratory ti nakumpiskar kenkuana a droga.
ilo_Latn ilo_Latn ilo_Latn ilo_Latn